CELEX: 32010D0714
Language: fi
Date: 2010-11-25 00:00:00
Title: 2010/714/: Komission päätös, annettu 25 päivänä marraskuuta 2010 , luvan antamisesta jäsenvaltioille toteuttaa väliaikaisesti Egyptiä koskevia kiireellisiä toimenpiteitä Pseudomonas solanacearum (Smith) Smith -taudinaiheuttajan leviämisen estämiseksi tehdyn päätöksen 2004/4/EY muuttamisesta (tiedoksiannettu numerolla K(2010) 8185)

26.11.2010   
            
            
               FI
            
            
               Euroopan unionin virallinen lehti
            
            
               L 310/14
            
         KOMISSION PÄÄTÖS,
   annettu 25 päivänä marraskuuta 2010,
   luvan antamisesta jäsenvaltioille toteuttaa väliaikaisesti Egyptiä koskevia kiireellisiä toimenpiteitä Pseudomonas solanacearum (Smith) Smith -taudinaiheuttajan leviämisen estämiseksi tehdyn päätöksen 2004/4/EY muuttamisesta
   (tiedoksiannettu numerolla K(2010) 8185)
   (2010/714/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvien tai kasvituotteiden haitallisten organismien jäsenvaltioihin kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan,
   sekä katsoo seuraavaa:
   
               (1)
            
            
               Komission päätöksen 2004/4/EY (2) mukaisesti Egyptistä peräisin olevia Solanum tuberosum L. -perunan mukuloita ei periaatteessa saa tuoda unioniin. Päätöksen mahdollistaman poikkeuksen perusteella tuontikaudella 2009/2010 ja sitä edeltävinä vuosina oli kuitenkin erityisedellytyksin sallittua tuoda unioniin sellaisia mukuloita, jotka olivat peräisin kasvintuhoojista vapailta alueilta.
            
         
               (2)
            
            
               Tuontikaudella 2009/2010 ilmoitettiin vain yhdestä Pseudomonas solanacearum (Smith) Smith -taudinaiheuttajan löydöksestä unionissa.
            
         
               (3)
            
            
               Egyptin pyynnön mukaisesti ja sen ilmoittamien tietojen perusteella komissio on vahvistanut, että vaaraa Pseudomonas solanacearum (Smith) Smith -taudinaiheuttajan leviämisestä tuotaessa unioniin Solanum tuberosum L. -perunan mukuloita kasvintuhoojista vapailta Egyptin alueilta on vähennetty riittävästi, edellyttäen, että päätöksellä 2004/4/EY vahvistettuja erityisedellytyksiä noudatetaan.
            
         
               (4)
            
            
               Kasvintuhoojista vapailta Egyptin alueilta peräisin olevien Solanum tuberosum L. -perunan mukuloiden tuonti unioniin olisi tämän vuoksi sallittava tuontikaudeksi 2010/2011.
            
         
               (5)
            
            
               Päätöksessä 2004/4/EY säädetään, että päätöstä tarkastellaan uudelleen 30 päivään syyskuuta 2010 mennessä. Edellä esitetyn perusteella uudelleentarkastelun määräaikaa olisi pidennettävä.
            
         
               (6)
            
            
               Päätöstä 2004/4/EY olisi sen vuoksi muutettava.
            
         
               (7)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2004/4/EY seuraavasti:
   
               1.
            
            
               Korvataan 2 artiklan 1 kohdassa ilmaisu ”2009/2010” ilmaisulla ”2010/2011”.
            
         
               2.
            
            
               Korvataan 4 artiklassa ilmaisu ”31 päivään elokuuta 2010” ilmaisulla ”31 päivään elokuuta 2011”.
            
         
               3.
            
            
               Korvataan 7 artiklassa ilmaisu ”30 päivään syyskuuta 2010” ilmaisulla ”30 päivään syyskuuta 2011”.
            
         
               4.
            
            
               Muutetaan liite seuraavasti:
               
                           a)
                        
                        
                           Korvataan 1 kohdan b alakohdan iii alakohdassa ilmaisu ”2009/2010” ilmaisulla ”2010/2011”.
                        
                     
                           b)
                        
                        
                           Korvataan 1 kohdan b alakohdan iii alakohdan toisessa luetelmakohdassa ilmaisu ”1 päivään tammikuuta 2010” ilmaisulla ”1 päivään tammikuuta 2011”.
                        
                     
                           c)
                        
                        
                           Korvataan 1 kohdan b alakohdan xii alakohdassa ilmaisu ”1 päivään tammikuuta 2010” ilmaisulla ”1 päivään tammikuuta 2011”.
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä marraskuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  EUVL L 2, 6.1.2004, s. 50.